Medicul infecționist, Adrian Marinescu: "Va trebui vaccinată mai bine de jumătate din populația lumii".
După ce 60-70% din populația lumii se va vaccina, pandemia se va termina. O parte a populației refuză să se vaccineze.
Aștepți vaccinul pentru COVID, la fel ca restul lumi. Nu doar apariția lui va fi importantă, însă, ci și modul în care se organizează campania de vaccinare.Medicul infecționist, Adrian Marinescu, îți spune că va trebui vaccinată mai bine de jumătate din populația lumii, pentru ca luminița din capătul tunelului să se vadă. Ce ne facem, însă, cu cei care refuză imunizarea?Medicul spune că trebuie să ne înarmăm cu răbdare. O campanie de informare ar fi binevenită.Adrian Marinescu, medic infecționist: "Un vaccin, din momentul în care este obținut, el trebuie să fie produs pe scară largă, trebuie să fie distribuit, trebuie să fie o campanie pentru fiecare țară în parte. Trebuie să fie o acțiune care se desfășoară într-un anumite fel. Probabil că în jur de 60-70%, ar fi un procent minim necesar de imunizare, ca lucrurile, într-adevăr, să se vadă. Să putem discuta de un moment de încheiere pentru pandemie"În acest moment, sunt peste 200 de vaccinuri în dezvoltare. 8 sunt în ultimul stadiu al testării. Și noi lucrăm la un vaccin, la Institutul OncoGen din Timișoara.